**REZULTAT FINAL**

**al Concursului Naţional pentru selectarea proiectului care va reprezenta România la cea de-a 16-a ediţie a Expoziţiei Internaţionale de Arhitectură – *la Biennale di Venezia***

În conformitate cu prevederile *art. 22 – Calendarul desfăşurării Concursului* din Regulamentul de organizare a Concursului Naţional pentru selectarea proiectului care va reprezenta România la cea de-a 16-a ediţie a Expoziţiei Internaţionale de Arhitectură - *la Biennale di Venezia,* proiectul câştigător al *Concursului* este :

**„Mnemonics“**

Autori: Romeo Cuc, coordonator; Irina Gudană, comunicare; Roxana Pop, graphic designer; Raluca Sabău, designer; Mihai Gheorghe, art director; Vlad Tomei, copywriter.

Proiectul **„Mnemonics“** va reprezenta România la cea de-a 16-a ediţie a Expoziţiei Internaţionale de Arhitectură – *la Biennale di Venezia 2018*, la secţiunea *Participări Naţionale*, şi se va realiza în două spaţii expoziţionale: Pavilionul României din Giardini della Biennale şi Noua Galerie a Institutului Român de Cultură şi Cercetare Umanistică de la Veneţia.

Tema celei de-a 16-a ediţii a Expoziţiei Internaţionale de Arhitectură – *la Biennale di Venezia*, lansată de curatorii Yvonne Farrell şi Shelley McNamara este „Freespace“ şi reprezintă generozitatea spiritului și acel sens al umanității pe care arhitectura îl găzduiește în centrul propriei sale agende, concentrându-și atenția asupra calității spațiului însuși.

Datele de desfăşurare ale celei de-a 16-a ediții a Expoziţiei Internaţionale de Arhitectură 2018 – *la Biennale di Venezia*, sunt:

 **24-25 mai 2018:** pre-vizionare;

 **26 mai 2018:** deschidere pentru public;

 **25 noiembrie 2018**: închidere.

Organizatorii reprezentării României la cea de-a 16-a ediţie a Expoziţiei Internaţionale de Arhitectură – *la Biennale di Venezia* sunt: Ministerul Culturii şi Identităţii Naţionale, Ministerul Afacerilor Externe, Institutul Cultural Român şi Uniunea Arhitecţilor din România.

Ministerul Culturii şi Identităţii Naţionale şi Institutul Cultural Român vor asigura, în limita bugetelor aprobate, finanţarea proiectului câştigător.